ตามคาด หงส์ขาวสั่งปลด กุยโดลิน เซ่นผลงานแย่
สวอนซี ซิตี้ สั่งปลด ฟรานเชสโก กุยโดลิน ออกจากตำแหน่งผู้จัดการทีม เรียบร้อยแล้ว หลังทำผลงานได้อย่างย่ำแย่ และตั้ง บ๊อบ แบร็ดลีย์ คุมทีมแทน,ทีมสวอนซี ซิตี้ ออกแถลงเรื่องปลดกุยโดลิน ว่า สวอนซี ซิตี้ ขอยืนยันว่า สโมสรได้แยกทางกับ ฟรานเซสโก กุยโดลิน ผู้จัดการทีม เรียบร้อยแล้ว โดยตำแหน่งของเขาจะแทนที่โดย บ๊อบ แบร็ดลีย์ อดีตกุนซือทีมชาติสหรัฐอเมริกา,สำหรับ กุยโดลิน กุนซือชาวอิตาลี วัย 61 ปี ที่กลายเป็นผู้จัดการทีมคนแรกของศึกพรีเมียร์ลีก อังกฤษ ที่ถูกเด้งออกจากตำแหน่ง เซ็นสัญญาคุมทัพหงส์ขาว เมื่อวันที่ 18 มกราคมที่ผ่านมา โดยพาทีมคว้าอันดับ 12 เมื่อฤดูกาล 2015-16 แต่ในฤดูกาล 2016-17 คุมทีมในลีกไปแล้ว 7 นัด ชนะ 1 เสมอ 1 และแพ้ 5 นัด มี 4 แต้ม อยู่อันดับ 17 ของตาราง ทำให้บอร์ดบริหารหงส์ขาว สั่งปลดในที่สุด,ทางด้าน แบร็ดลีย์ กุนซือชาวอเมริกัน วัย 58 ปี คุมทีมเลอ อาฟร์ ในลีก เดอซ์ ของฝรั่งเศส มาตั้งแต่วันที่ 10 พฤศจิกายน 2015 จนถึงปัจจุบัน ก่อนจะยอมเซ็นสัญญาไปคุมทีมสวอนซี ซิตี้ นับเป็นกุนซือชาวอเมริกัน คนแรกของทีมอีกด้วย
สวอนซี ซิตี้ สั่งปลด ฟรานเชสโก กุยโดลิน ออกจากตำแหน่งผู้จัดการทีม เรียบร้อยแล้ว หลังทำผลงานได้อย่างย่ำแย่ และตั้ง บ๊อบ แบร็ดลีย์ คุมทีมแทน
สวอนซี ซิตี้,หงส์ขาว,ฟรานเชสโก กุยโดลิน,หงส์ขาวปลดกุนซือ,พรีเมียร์ลีก,บ๊อบ แบร็ดลีย์